1.PIELIKUMS

Daugavpils domes

2023.gada \_\_.\_\_\_\_\_\_\_\_\_\_

lēmumam Nr.\_\_\_\_\_\_\_

Daugavpils Valsts ģimnāzijas Eiropas Savienības Erasmus+ programmas

 projekta Nr. 2023-1-LV01-KA121-SCH-00014805

“Padziļinātajam kursam specifiskas paplašinātās izglītības pieredzes ieguve” apraksts

|  |  |
| --- | --- |
| Pieteicējs | **Daugavpils Valsts ģimnāzija** |
| Ilgums | 01.06.2023.-31.08.2024. |
| Mērķis | Padziļinātajam kursam specifiskas paplašinātās izglītības pieredzes ieguve.Atbalstošas sociāli emocionālās un mācību vides veidošana ģimnāzijā.Lokālā kultūrizglītības konteksta paplašināšana pamatizglītības izglītības programmās. |
| Apraksts | Projekts ir Erasmus+ akreditācijas sastāvdaļa. Ir plānota pedagogu profesionālā pilnveide padziļināto kursu kvalitatīvai ieviešanai un efektīvai pārmaiņu vadībai: ģimnāzijas mācību procesā ir jāpaplašina izmantoto mācību metožu, paņēmienu un darba organizācijas formu klāsts. Projektā iesaistītajiem pedagogiem ir jāapgūst apvērstās mācīšanās un dizaina domāšanas principi. Vairākiem kursu skolotājiem ir jāpilnveido angļu vai vācu valodas prasme, kā arī zināšanas par ilgtspējīgas attīstības principu apguvi mācību procesā.Ir plānotas pamatskolas un vidusskolas posma skolēnu grupu mobilitātes: mobilitātēs iepazīstot lokālo/reģionālo kultūru un prezentējot savējo, pamatskolēni skaidrāk un plašāk apzinās savu iespēju robežas, kultūru atšķirības un globālo procesu atšķirīgās izpausmes formas dažādos reģionos. Saskatot kopīgās iezīmes un caur savu pieredzi piedāvājot risinājumus (tradicionālās kultūras piemēri), skolēns no pasīva vērotāja kļūst par aktīvu darītāju. Mobilitātes laikā gūtā motivācija un idejas tiek pārnestas uz skolas/kopienas/reģiona vidi un tās radošu izmantošanu.Vidusskolas posmā mācību priekšmeta saturs, specifisku prasmju apguve tiek pielāgota katra kursa idejai, piemēram, vides un inženierzinātņu kursa skolēni intensīvāk skata vides un klimata pārmaiņu problēmas un to iespējamos risinājumus, sociālo zinātņu kursa skolēni - ilgtspējības sociāli ekonomiskos un politiskos aspektus, bet kultūras menedžmenta kursa skolēni - kultūras un valodas ilgtspējas jautājumus. Šo zināšanu un prasmju apguve notiek caur projektu darbu izstrādi un starpdisciplinārām nodarbībām. Ļoti bieži šo zināšanu un prasmju apguvi apgrūtina plašāka praktiskā konteksta trūkums gan skolas, gan pilsētas vidē. Skatot ilgtspējīgus risinājumus pilsētvides plānošanā vai nevienlīdzības mazināšanā, ir vērtīgāk tos pētīt reālā vidē, nevis teorētiski. Tamdēļ ir nepieciešama sadarbība ar partnerskolām projektu darbiņu praktiskai izstrādei. |
| Izmaksas | Kopējais finansējums - **66037,00 EUR** (sešdesmit seši tūkstoši trīsdesmit septiņi eiro 00 centi);Daugavpils valstspilsētas pašvaldības domes priekšfinansējums 2024.gadā 20% apmērā – **13207,40 EUR** (trīspadsmit tūkstoši divi simti septiņi eiro 40 centi), kas tiks atgriezts pēc projekta noslēguma un gala atskaites iesniegšanas 2024.gadā. |
| Mērķa grupa | Daugavpils Valsts ģimnāzijas audzēkņi un pedagogi |
| Aktivitātes | 1. 4 pedagogu individuālās mobilitātes (tālākizglītības kursi par apvērsto mācīšanos, dizaina domāšanu, vides izglītību, ilgtspējīgu attīstību; angļu valodas apguve, mācību priekšmetam specifiskas metodikas un didaktikas apguve).
2. 8 skolēnu grupu mobilitātes uz partnerskolām (60 skolēni).
3. Projekta mājaslapas izstrāde.
4. Partnerskolu komandu uzņemšana ģimnāzijā 2023./2024.m.g.
5. Rezultātu ieviešanas izplatīšanas pasākumi 2024.gada rudenī.
 |

Daugavpils domes priekšsēdētājs A.Elksniņš

2.PIELIKUMS

 Daugavpils domes

 2023.gada \_\_.\_\_\_\_\_\_\_\_\_\_

 lēmumam Nr.\_\_\_\_\_\_\_

Daugavpils Tehnoloģiju vidusskolas – liceja Eiropas Savienības Erasmus + programmas

projekta Nr. 2023-1-LV01-KA121-SCH-000136475

“Domā un radi ar STEAM” (“Think and create with STEAM”) apraksts

|  |  |
| --- | --- |
| Projekta pieteicējs  | **Daugavpils Tehnoloģiju vidusskola-licejs** |
| Projekta ilgums | 01.06.2023. - 31.08.2024. |
| Projekta mērķis | Eiropas Savienības Erasmus+ programmas Pamatdarbības KA121 skolu sektora projekta mērķis ir veicināt liceja stratēģisko prioritāšu kvalitatīvu sasniegšanu jaunu tehnoloģiju izmantošanā, sadarbībā un zaļajā domāšanā. |
| Projekta apraksts | Eiropas Savienības Erasmus+ programmas Pamatdarbības KA121 skolu sektora projekts ir orientēts uz liceja galveno attīstības un modernizācijas virzienu pamatizglītības un vispārējās vidējās izglītības programmu kvalitatīvā īstenošanā: 1. nodrošināt atbalstu STEAM pieejas izmantošanā mācīšanas un mācīšanās procesā; 2. sekmēt IKT jaunu iespēju izmantošanu mācību un audzināšanas procesā. Lai nodrošinātu skolotāju atbalstu STEAM pieejas izmantošanā, sekmētu IKT jaunu iespēju izmantošanu mācību un audzināšanas procesā, skolotāji apmeklēs kursus, skolotāji un skolēni piedalīsies projektā, kurā sasniedzamie rezultāti tiks saistīti ar reālām dzīves problēmām ekoloģijā un ekonomikā. Palielināsies starpdisciplināras un multidisciplināras pieejas stundu skaits eksakto, sabiedriskajā un mākslas jomā, kas pozitīvi ietekmēs skolēnu interesi par minētajām jomām. Skolotāji un skolēni efektīvi izmantos daudzveidīgus IT rīkus, kas ļaus mērķtiecīgi attīstīt skolēnu digitālās kompetences dažādu priekšmetu ietvaros. Projekta partneri ir Portugāle, Francija, Igaunija, Spānija, Zviedrija. Kopā projekta ietvaros ir saplānotas 3 skolotāju mobilitātes un 7 mācību mobilitātes, kurās ir iesaistītas skolēnu grupas. Tiks radīta iespēja sadarboties ar dažādām ES valstīm, dalīties un gūt pieredzi, diskutējot par aktuāliem izaicinājumiem izglītībā, ekoloģijā un ekonomikā. Projekta dalībnieki pilnveidos svešvalodas (angļu valodas) zināšanas un prasmes. |
| Projekta mērķa grupa | Daugavpils Tehnoloģiju vidusskolas-liceja pedagoģiskie darbinieki (5), 8.– 12.klases skolēni (22). |
| Projekta izmaksas | Projekta kopējais finansējums – **66620,00 EUR** (sešdesmit seši tūkstoši seši simti divdesmit eiro 00 centi); Daugavpils valstspilsētas pašvaldības domes priekšfinansējums 2024.gadā 20% apmērā –**13324 EUR** (trīspadsmit tūkstoši trīs simti divdesmit četri eiro 00 centi), kas tiks atgriezts pēc projekta noslēguma un gala atskaites iesniegšanas 2024.gadā. |
| Projekta aktivitātes | * Skolotāju starpvalstu sanāksmes (1);
* mācību mobilitātes (5) un skolēnu grupu apmaiņa (4)
* TwinSpace (vienotas sadarbības un informatīvas platformas) izveide;
* energoresursu un ātrās modes apģērbu tendences izpēte dažādās valstīs, alternatīvu enerģijas avotu meklēšana un ilgtspējas modes filozofijas popularizēšana;
* pieredzes apmaiņa, labās prakses pārņemšana;
* projekta rezultātu izplatīšana;
* informēšana par projekta gaitu masu informācijas līdzekļos.
 |

Daugavpils domes priekšsēdētājs A.Elksniņš

3.PIELIKUMS

 Daugavpils domes

 2023.gada \_\_.\_\_\_\_\_\_\_\_\_\_

 lēmumam Nr.\_\_\_\_\_\_\_

J.Pilsudska Daugavpils valsts poļu ģimnāzijas Eiropas Savienības Erasmus + programmas

projekta Nr. 2023-1-LV01-KA121-SCH-000123962

„Skolotāju un skolēnu prasmju pilnveide 7 jomās” apraksts

|  |  |
| --- | --- |
| Projekta pieteicējs  | **J.Pilsudska Daugavpils valsts poļu ģimnāzija**  |
| Projekta ilgums | No 2023.gada 1. jūnija līdz 2024.gada 31. augustam  |
| Projekta mērķis | Noteiktie projekta mērķi ir pilnveidot skolotāju un skolēnu prasmes 7 jomās: inovatīvas un radošas pieejas pedagoģija, mācīšanās sadarbojoties, digitālā transformācija, pāreja starp dažādiem posmiem (sākumskola, pamatskola, vidusskola), skolēnu un skolotāju labbūtība, valodas prasmju aktivizēšana, ilgtspējīgā skolas vadīšana. |
| Projekta apraksts | Projekts notiek J.Pilsudska Daugavpils valsts poļu ģimnāzijas Erasmus akreditācijas ietvaros. Projektā ir plānots, ka apmēram 17 skolēni dosies grupu mobilitātē, 7 skolotāji piedalīsies kursos un apmācībās, 2 skolotāji ēnos ārzemju kolēģus darbā, 1 eksperts dalīsies pieredzē un 1 students pārņems labas prakses piemērus pie mums. Kopumā apmēram 28 dalībnieki piedalīsies projektā, lai pilnveidotu prasmes 7 jomās: inovatīvas un radošas pieejas pedagoģija, mācīšanās sadarbojoties, digitālā transformācija, pāreja starp dažādiem posmiem (sākumskola, pamatskola, vidusskola), skolēnu un skolotāju labbūtība, valodas prasmju aktivizēšana, ilgtspējīgā skolas vadīšana. |
| Projekta izmaksas | 100% ES Erasmus+ programmas atbalsts:-partnerības kopējais finansējums – **55183,00 EUR** (piecdesmit pieci tūkstoši simts astoņdesmit trīs eiro 00 centi);- Daugavpils valstspilsētas pašvaldības domes priekšfinansējums 2024.gadā 20% apmērā –**11036,60 EUR** (vienpadsmit tūkstoši trīsdesmit seši eiro, 60 centi), kas tiks atgriezts pēc projekta noslēguma un galīgā ziņojuma iesniegšanas 2024.gadā. |
| Projekta mērķa grupa | J.Pilsudska Daugavpils valsts poļu ģimnāzijas skolēni, skolotāji, pieaicinātie eksperti, izglītotāji, kas vēl mācās.  |
| Projekta aktivitātes | Projektam ir vairāki posmi: sagatavošanās, īstenošana, rezultātu pielietošana un publicitāte. Paredzēto aktivitāšu veidi ir: skolēnu grupu mobilitāte, kursi un apmācības, ēnošana darbā, skolotāju vai izglītotāju, kas vel mācās, uzņemšana un ekspertu uzaicināšana. Projekta izplatīšanai notiks dalībnieku uzstāšanās pieredzes apmaiņas semināros un konferencēs, informēšana par projekta gaitu masu informācijas līdzekļos.  |

Daugavpils domes priekšsēdētājs A.Elksniņš

4.PIELIKUMS

 Daugavpils domes

 2023.gada \_\_.\_\_\_\_\_\_\_\_\_\_

 lēmumam Nr.\_\_\_\_\_\_\_

Daugavpils Valstspilsētas vidusskolas Eiropas Savienības Erasmus + programmas

projekta Nr. 2023-1-LV01-KA121-SCH-000138745

“Kompetents skolotājs - skolas attīstības pamats III” apraksts

|  |  |
| --- | --- |
| Projekta pieteicējs  | **Daugavpils Valstspilsētas vidusskola** |
| Projekta ilgums | No 2023. gada 1. jūnija līdz 2024. gada 31. augustam. |
| Projekta mērķis | Skolas darbības kvalitātes paaugstināšana, pilnveidojot projekta dalībnieku profesionālās zināšanas un prasmes, apgūstot jaunas metodes, kuras tiks pielāgotas izglītojamo vajadzībām, interesēm un mūsdienu skolās izvirzītajām prasībām, atbilstoši skolas attīstības prioritātēm visos izglītības posmos. |
| Projekta apraksts | Daugavpils Valstspilsētas vidusskolas 12 skolotāji piedalīsies profesionālās pilnveides kursos, kuros varēs * pilnveidot prasmi izmantot informācijas un komunikācijas tehnoloģijas mācību procesā.
* pilnveidot angļu valodas zināšanas un attīstīt pedagogu kompetences;
* apgūt mūsdienīgo metodisko pieeju;
* turpināt pilnveidot skolas darbības inovatīvo pieredzi;
* veidot jaunu starp priekšmetu integrētas skolotāju sadarbības modeli;
* apgūt jaunas svešvalodas integrētas apguves metodikas;
* iesaistot skolēnus un skolotājus starptautisko projektu darbā, sadarbojoties ar pedagoģisko personālu no Eiropas izglītības iestādēm, veicināt skolas internacionalizāciju;
* paplašināt zināšanas par efektīvām un motivējošām mācību metodēm.

Apgūtās kompetences tiks izmantotas Daugavpils Valstspilsētas nākotnes stratēģiskajos plānos, kas paredz pedagogu nepārtrauktu izglītību, kvalifikācijas paaugstināšanu un karjeras izaugsmes iespējas, jauno tehnoloģiju apgūšanu, savukārt izglītojamajiem – vispusīgu attīstību, kas atbilst Latvijas tautsaimniecības attīstības vajadzībām un veicina personības izaugsmi un sabiedrības attīstību. |
| Projekta izmaksas | Erasmus + programmas Pamatdarbības Nr. 1 (KA 1) projekta kopējais finansējums –**38836,00 EUR** (trīsdesmit astoņi tūkstoši astoņi simti trīsdesmit seši eiro 00 centi);- Daugavpils valstspilsētas pašvaldības domes priekšfinansējums 2024.gadā 20% apmērā –**7767,20 EUR** (septiņi tūkstoši septiņi simti sešdesmit septiņi eiro, 20 centi), kas tiks atgriezts pēc projekta noslēguma un galīgā ziņojuma iesniegšanas 2024.gadā.**.** |
| Projekta mērķa grupa | Projektā tiks iesaistīti 12 cilvēki ( 3 skolas administrācijas pārstāvji, 9 pedagogi). |
| Projekta aktivitātes | Projekta dalībniekiem ir paredzētas sekojošas aktivitātes:1. Izveidota projekta komanda, sagatavoti un izvērtēti pedagogu pieteikumi dalībai projektā, ievērojot skolas prioritātes un pedagogu mācīšanās vajadzības.
2. Profesionālās pilnveides kursu apmeklēšana Itālijā, Spānijā.
3. Dalīšanās labās prakses piemēros.
 |

Daugavpils domes priekšsēdētājs A.Elksniņš